stanford-oval/wikipedia huggingface dataset:
היורשים (סרט, 2011)
תגובות לסרט

הסרט זכה לביקורות אוהדות מציבור המבקרים, באתר Rotten Tomatoes המרכז את דיווחי המבקרים מארצות הברית דווח כי הממוצע לו זכה הסרט עמד על 89% ומצד קהל הצופים על 79%. טוד מקארתי מהמגזין The Hollywood Reporter, ציין כי זהו סרטו הטוב ביותר של פיין, הוא שיבח את משחקו של קלוני ושהסרט ימשוך קהלים מכל הסוגים, פיטר טרוורס מהרולינג סטון ציין כי זוהי הופעתו הטובה ביותר בקריירה של קלוני, וסיכם שאם הצופה מעוניין בסרט להתחבר אליו, הרי שהיורשים הוא קרוב למושלם מבחינה זו. איי. או. סקוט מהניו יורק טיימס כתב כי לקרוא לסרט מושלם יהיה מעין עלבון לאי-המושלמות האנושית שהסרט מייצג. מבקר הקולנוע יאיר רוה רשם ש"זה אחד הסרטים עם התסריטים הכי נפלאים שנתקלתי בהם הרבה מאוד זמן".
בקופות רשם הסרט הכנסות של כ-83 מיליון דולר בארצות הברית ו-95 מיליון נוספים ברחבי העולם.
פרסים ומועמדויות

פרס גלובוס הזהב לסרט הטוב ביותר - דרמה
פרס גלובוס הזהב לשחקן הטוב ביותר - סרט דרמה - ג'ורג' קלוני
מועמד לפרס גלובוס הזהב לבמאי הטוב ביותר - אלכסנדר פיין
מועמד לפרס גלובוס הזהב לתסריט הטוב ביותר
מועמד לפרס גלובוס הזהב לשחקנית המשנה הטובה ביותר - סרט קולנוע - שיילין וודלי
אחד מסרטי השנה של מכון הסרטים האמריקאי
פרס הסרט הטוב ביותר מאגודת מבקרי הסרטים בצפון אמריקה
פרס אוסקר לתסריט המעובד הטוב ביותר
מועמד לפרס אוסקר לסרט הטוב ביותר
מועמד לפרס אוסקר לשחקן הטוב ביותר - ג'ורג' קלוני
מועמד לפרס אוסקר לבמאי הטוב ביותר - אלכסנדר פיין
מועמד לפרס אוסקר לעריכה הטובה ביותר - קווין טנט
פרס סטלייט לסרט הטוב ביותר ולתסריט המעובד הטוב ביותר
פרס גילדת הכותבים של אמריקה לתסריט הטוב ביותר
מארק אות

מארק אות (בגרמנית: Mark Uth; נולד ב-24 באוגוסט 1991) הוא כדורגלן גרמני אשר משחק בקבוצת פ.צ. קלן בעמדת החלוץ.
קריירת מועדונים

אות התחיל לשחק כדורגל בקבוצת הנוער של טוס לנגל, מועדון קטן הממוקם בדרום קלן. בשנת 2004 הצטרף לקבוצת הנוער של פ.צ. קלן, וב-2007 הוא עבר לוויקטוריה קלן (אנ').
בשנת 2009 חזר לפ.צ. קלן. בהתחלה הוא שיחק בקבוצת המילואים של המועדון, ובשנת 2010 הוא עלה לקבוצה הבכירה. בעונה הראשונה שלו בקבוצה הבכירה, עונת 11–2010, אות לא שותף באף משחק ולכן הוחלט על שחרורו מהמועדון.
בחודש מאי 2012 עבר אות להירנפיין ההולנדית וחתם על חוזה לשלוש שנים בקבוצה. בעונת 2012/13, אות שיחק בעיקר עם הקבוצה הצעירה של הקבוצה (עד גיל 21), שבה כבש כבש 16 שערים ב-18 הופעות. הוא הופיע בקבוצה הבוגרת רק 3 פעמים, וב-2 בספטמבר 2013 הוא הושאל לקבוצת הראקלס אלמלו.
בעונת 2012/13 אות שיחק כל העונה בקבוצה הבוגרת של הראקלס אלמלו, וברוב משחקי העונה הוא היה בהרכב הפותח של הקבוצה. באותה עונה היו לו 31 הופעות, שבהן צבר 15 שערים ו-6 בישולים בכל המסגרות. 28 בספטמבר 2013 הוא כבש שלושער במשחק ליגה נגד וואלבייק.
כשחזר להירנפיין, הוא הופיע ב-37 משחקים וכבש 20 שערים בכל המסגרות. אות גם כבש שלושער מול אוטרכט במדי הקבוצה הבוגרת של הרנפיין ב-30 באוגוסט 2014, והגיע למקום החמישי בטבלת הכובשים של ליגת העל ההולנדית.
אות זכה להתעניינות רבה מקבוצות ששיחקו בבונדסליגה, ולבסוף חתם בקבוצת הופנהיים הגרמנית ב-2 ביולי 2015. בעונה הראשונה שלו בקבוצה (2015/16) הוא הופיע 25 פעמים וכבש 8 שערים, כולל צמד על מיינץ 05 במסגרת הליגה. בעונה השנייה שלו בקבוצה, עונת 2016/17, הופנהיים סיימה במקום הרביעי בבונדסליגה ולכן היא העפילה לשלב הפלייאוף של עונת 2017/2018 בליגת האלופות. היא הוגרלה לשחק מול ליברפול. אות כבש שני שערים בשני המשחקים מול ליברפול, אבל בסיכום שני המשחקים ליברפול ניצחה 3–6 והופנהיים הודחה מהפלייאוף. בהמשך הופנהיים שיחקה בשלב הבתים של הליגה האירופית.
עונתו השלישית בקבוצה (2017/18) הייתה אחד מהרגעים הגדולים ביותר בקריירה של אות, שרשם בליגה 31 הופעות ו-14 שערים, כולל צמד על באיירן מינכן שזכתה באליפות באותה עונה. הוא סיים במקום הרביעי בטבלת הכובשים בבונדסליגה.
ב-18 במאי 2018 נכנס אות לסדרת TOTS (קבוצת העונה) של פיפא 18.
בסוף עונת 2017/18, לאחר שהחוזה שלו בהופנהיים נגמר, הוא עבר בהעברה חופשית לשאלקה 04 ולאחר מכן הוא חתם בקבוצה על חוזה עד לשנת 2022. ב-3 בינואר 2020 הושאל לקבוצת נעוריו פ.צ. קלן עד לסוף העונה.
ב-18 ביוני 2021 שוחרר מ-שאלקה 04 וחתם לשנתיים ב-פ.צ. קלן.
קריירה בינלאומית

באוקטובר 2018 ערך אות את הופעת הבכורה שלו במדי נבחרת גרמניה, בתבוסה 0–3 להולנד במסגרת ליגת האומות. אות הוחלף לאחר 68 דקות על ידי יוליאן בראנדט.
הערות שוליים

↑  "Mark Uth wechselt zum SC Heerenveen". fc-koeln.de. 10 במאי 2012. נבדק ב-4 באוגוסט 2014. {{cite web}}:  (עזרה)
↑  https://www.easports.com/fifa/ultimate-team/news/2018/fifa-18-team-of-the-season-bundesliga
↑  "Transfer news: Hoffenheim's Mark Uth to join Schalke on a free". Deutsche Welle. 9 בינואר 2018. נבדק ב-9 בינואר 2018. {{cite news}}:  (עזרה)
↑  "Uth wechselt im Sommer zu Schalke 04". kicker Online (בגרמנית). 9 בינואר 2018. נבדק ב-9 בינואר 2018. {{cite news}}:  (עזרה)
↑  "FC Köln sign Mark Uth on loan". BuliNews. 3 בינואר 2020. נבדק ב-25 בפברואר 2020. {{cite web}}:  (עזרה)
↑  https://fc.de/en/fc-info/news/detailpage/details/mark-uth-returns-to-fc/
↑  https://schalke04.de/en/team/mark-uth-signs-1-fc-koeln/
הדוכס (סרט, 2020)

| --- | --- |

 בימוי:  רוג'ר מישל 
 תסריט:  ריצ'ארד בין, קלייב קולמן 
 עריכה:  קריסטינה התרינגטון 
 שחקנים ראשיים:  ג'ים ברודבנט הלן מירן פיון ווייטהד 
 מוזיקה:  ג'ורג' פנטון 
 צילום:  מייק איליי 
 מדינה:  הממלכה המאוחדת הממלכה המאוחדת
 חברת הפקה:  Ingenious Media Neon Films Pathé Screen Yorkshire
 חברה מפיצה:  ורטיגו מדיה 
 שיטת הפצה:  וידאו על פי דרישה 
 הקרנת בכורה:  11 במאי 2022 
 משך הקרנה:  96 דק' 
 שפת הסרט:  אנגלית 
 סוגה:  סרט קומדיה, סרט ביוגרפי 
 דף הסרט ב־IMDb
 
הדוכס (באנגלית: The Duke) הוא סרט דרמה קומית בריטי משנת 2020 בבימויו של רוג'ר מישל, מתוך תסריט של ריצ'רד בין וקלייב קולמן. בסרט מככבים ג'ים ברודבנט, הלן מירן, פין וייטהד, מת'יו גוד ואנדרו פרקר.
בכורת הסרט הייתה בפסטיבל הסרטים של ונציה ב-4 בספטמבר 2020, והוא צפוי לצאת בהפצה מורחבת במהלך 2022.
תקציר העלילה

בשנת 1961, בניוקאסל שבצפון אנגליה, קמפטון בנטון, הוא נהג מונית מובטל, בן 60, ולו שני בנים בוגרים ללא עבודה קבועה הפועלים לעיתים גם בשולי ההחוק. תאונת אופניים בה קיפחה בתו את חייה לפני 13 שנים, יצרה נתק בינו ובין אשתו המסרבת להתייחס לאסון. קומפטון הוא סוג של דון קישוט המאמין בסולידריות חברתית ונאבק בדרישה השלטונית שישלם אגרת טלוויזיה, בטענה שהמדינה צריכה לתמוך בפטור מאגרה לפנסיונרים כיוון שלטענתו הטלוויזיה היא אמצעי חברתי המונע מהם בדידות. הוא משכנע את אשתו, המתנגדת לכל פעולותיו, כי ייסע ליומיים ללונדון כדי לשכנע את חברי הפרלמנט בצדקת רעיונו, ולאחר מכן ימצא סוף סוף עבודה קבועה ויחזיק בה.
עם שובו מלונדון מתברר לצופים כי בנטון גנב את ציורו של גויה ובו דיוקן של הדוכס מוולינגטון, מהגלריה הלאומית בלונדון. הציור זכה קודם לכן לפרסום באמצעי התקשורת הבריטיים כיוון שנרכש על ידי הממלכה עבור המוזיאון בסכום שיא של 140 אלף לירות שטרלינג. הוא שולח דרישות כופר בהן אומר שיחזיר את הציור בתנאי שהממשלה תשקיע יותר בטיפול בפנסיונרים. חוקרי המשטרה עומדים אובדי עצות מול הגניבה ובמקביל, בניוקאסל מסתבכת העלילה כשלעוד בני משפחה מתבררת תמונת המצב.
שחקנים ודמויות

ג'ים ברודבנט בתפקיד קמפטון בנטון
הלן מירן בתפקיד דורותי בנטון
פין וייטהד בתפקיד ג'קי בנטון
מת'יו גוד בתפקיד הסנגור ג'רמי האצ'ינסון
אנה מקסוול מרטין בתפקיד גברת גאולינג
איימי קלי בתפקיד איירין, חברתו של ג'קי בנטון
ג'ק בנדיירה בתפקיד קני בנטון
ג׳ושוע מקגוויר בתפקיד עוזר הסנגור
שארלוט ספנסר בתפקיד פאמי, חברתו של קני בנטון
ג'ון הפרנן בתפקיד התובע
שאן קליפורד בתפקיד ד"ר אנסוורת' - מומחית לכתב היד המסייעת למשטרה
הפקה

באוקטובר 2019 הוכרז כי סרט על גנבת "דיוקנו של הדוכס מוולינגטון" בשנת 1961 נמצא בפיתוח, כשג'ים ברודבנט מככב בתור הגנב קמפטון בנטון והלן מירן מגלמת את אשתו. רוג'ר מישל נשכר לביים. פין וייטהד הצטרף חודש לאחר מכן.
הצילומים החלו בינואר 2020, כאשר מת'יו גוד הצטרף לצוות השחקנים.
הפצה

הסרט יצא לאקרנים בבריטניה ב-6 בנובמבר 2020.
הערות שוליים

↑  פרנסיסקו גויה, השודד והצדק החברתי, באתר הארץ, 29 באוגוסט 2011
↑  Grater, Tom (29 באוקטובר 2019). "Jim Broadbent, Helen Mirren Art Heist Story 'The Duke' Greenlit At Pathé – AFM". Deadline Hollywood. נבדק ב-12 בינואר 2020. {{cite web}}:  (עזרה)
↑  Grater, Tom (4 בנובמבר 2019). "Fionn Whitehead Joins Jim Broadbent & Helen Mirren In Roger Michell's 'The Duke' For Pathé – AFM". Deadline. נבדק ב-12 בינואר 2020. {{cite web}}:  (עזרה)
↑  Grater, Tom (10 בינואר 2020). "'The Duke': First Look At Jim Broadbent & Helen Mirren In Art Heist Story". Deadline. נבדק ב-25 בינואר 2020. {{cite web}}:  (עזרה)
↑  "The Duke". Launching Films. אורכב מ-המקור ב-2018-04-05. נבדק ב-24 בפברואר 2020. {{cite web}}:  (עזרה)
אבהות (סרט)

| --- | --- |

כרזת הסרט הרשמית
 מבוסס על:  "שתי נשיקות למאדי" מאת מת'יו לוגלין
 בימוי:  פול וייץ 
 הופק בידי:  מרטי בואן דייוויד בובייר פיטר קירנן קווין הארט
 תסריט:  פול וייץ, דנה סטיבנס 
 שחקנים ראשיים:  קווין הארט אלפרה וודארד מלודי הרד אנתוני קאריגן ליל רל האוורי פול רייזר דוונדה וייז
 מוזיקה:  רופרט גרגסון-ויליאמס
 צילום:  טוביאס דאטום
 מדינה:  ארצות הברית 
 חברת הפקה:  סרטי קולומביה HartBeat Productions Bron Creative Free Association Temple Hill Entertainment Higher Ground Productions
 חברה מפיצה:  נטפליקס
 שיטת הפצה:  וידאו על פי דרישה, ישירות לווידיאו 
 הקרנת בכורה:  18 ביוני 2021
 משך הקרנה:  109 דקות
 שפת הסרט:  אנגלית 
 סוגה:  סרט דרמה 
 אתר רשמי
 דף הסרט ב־IMDb
 
אבהות (באנגלית: Fatherhood) הוא סרט דרמה אמריקאי המבוים על ידי פול וייץ, עם תסריט שכתב על ידו ועל ידי דנה סטיבנס, המבוסס על ספר הזיכרונות "שתי נשיקות למאדי", שנכתב על ידי מת'יו לוגלין ויצא לאור בשנת 2011. בסרט מככבים קווין הארט, אלפרה וודארד, מלודי הרד, אנתוני קאריגן, ליל רל האוורי, פול רייזר ודוונדה וייז.
הסרט הופק על ידי סרטי קולומביה, ועלה לשידור בשירות הזרמת המדיה נטפליקס ב-18 ביוני 2021.
תקציר העלילה

מת'יו לוגלין הוא אלמן טרי, שמוצא את עצמו נאלץ להתמודד עם אחת מהעבודות הקשות ביותר – להיות אב לתינוקת שזה עתה נולדה.
צוות השחקנים

קווין הארט – מת'יו לוגלין, אב אלמן שנאבק לגדל את מאדי לבדו לאחר פטירת אשתו.
אלפרה וודארד – מריה, חמותו של מת'יו ואימה של ליז. אינה סומכת על מת'יו שיגדל את מאדי לבדו.
מלודי הרד – מאדי לוגלין, בתו היחידה של מת'יו.
אנתוני קאריגן – אוסקר, אחד מחבריו הטובים של מת'יו.
ליל רל האוורי – ג'ורדן, אחד מחבריו הטובם של מת'יו.
פול רייזר – פול
דוונדה וייז – סוואן
טנישה קולינס – טסה
דברה איורינדה – ליז לוגלין, אשתו המנוחה של מת'יו.
הפקה > פיתוח וליהוק

במאי 2015, הוכרז כי צ'אנינג טאטום יככב ויפיק את הסרט, שיבוסס על פי ספר זיכרונותיו של מת'יו לוגלין כאב אלמן. בינואר 2019, הוכרז שקווין הארט יחליף את טאטום בתור השחקן הראשי ומפיק הסרט, שיבוים על ידי הקולנוען פול וייץ עם תסריט שכתב לצדה של התסריטאית דנה סטיבנס. במאי 2019 דווח על ליהוקן של מלודי הרד ואלפרה וודארד לצוות השחקנים של הסרט. ביוני 2019 דווח על ליהוקם של אנתוני קאריגן, ליל רל האוורי, פול רייזר ודברה איורינדה לצוות השחקנים של הסרט, שזכויות ההפקה שלו נרכשו על ידי סרטי קולומביה. ביולי 2019, דווח על ליהוקה של דוונדה וייז לצוות השחקנים של הסרט.
הפצה

בתחילה, הסרט התעתד לעלות לאקרנים ב-3 באפריל 2020, אך ב-6 בינואר 2020, הוחלט לדחותו ל-8 בינואר 2021. מאוחר יותר באותה שנה, תאריך עלייתו לאקרנים נדחה בשבוע, ל-15 בינואר 2021. עם זאת, ב-30 במרץ 2020 דווח שהוחלט להקדים את עלייתו לאקרנים ל-23 באוקטובר 2020 בעקבות התפרצות מגפת הקורונה. ב-24 באפריל 2020, שוב הוחלט לדחותו ל-2 באפריל 2021, וב-19 בנובמבר 2020, עליית הסרט לאקרנים נדחתה ל-16 באפריל 2021. לאחר מכן, הוכרז כי נטפליקס רכשה מסרטי סוני את זכויות ההפצה הבינלאומיות, ותפיץ אותו דיגיטלית ב-18 ביוני 2021.
הערות שוליים

↑  "Rupert Gregson-Williams Scoring Paul Weitz's 'fatherhood'". filmmusicreporter.com. Retrieved December 19, 2020.
↑  McNary, Dave (May 29, 2015). "Channing Tatum and Sony to Make 'Two Kisses for Maddy'". Variety. Retrieved June 28, 2019.
↑  Lang, Brent (January 18, 2019). "Kevin Hart to Star in Paul Weitz's 'Fatherhood'". Variety. Retrieved June 28, 2019.
↑  Sneider, Jeff (May 16, 2019). "Exclusive: Kevin Hart's Sony Dramedy 'Fatherhood' Finds Its Young Lead". Collider. Retrieved June 28, 2019.
↑  N'Duka, Amanda (May 23, 2019). "Alfre Woodard Joins Kevin Hart In 'Fatherhood' Drama At Sony". Deadline Hollywood. Retrieved June 28, 2019.
↑  Kit, Borys (June 13, 2019). "'Barry' Breakout Anthony Carrigan Joins Kevin Hart in Drama 'Fatherhood' (Exclusive)". The Hollywood Reporter. Retrieved June 28, 2019.
↑  N'Duka, Amanda (June 28, 2019). "Lil Rel Howery, Paul Reiser, & Deborah Ayorinde Join Sony's Kevin Hart-Led 'Fatherhood' Film". Deadline Hollywood. Retrieved June 28, 2019.
↑  D'Alessandro, Anthony (July 2, 2019). "'She's Gotta Have It' Star DeWanda Wise Boards 'Fatherhood' Film At Sony". Deadline Hollywood. Retrieved July 2, 2019.
↑  Nissen, Dano (June 28, 2019). "'Cinderella' Musical Comedy, Kevin Hart's 'Fatherhood' Get Release Dates". Variety. Retrieved June 28, 2019.
↑  D'Alessandro, Anthony; Pederson, Erik (January 6, 2020). "Kevin Hart's 'Fatherhood' Moves Back Eight Months To January 2021". Deadline Hollywood. Retrieved January 6, 2020.
↑  Stedman, Adam; McNary, Dave (March 30, 2020). "'Morbius,' 'Ghostbusters' Sequel and More Sony Movies Pushed Back to 2021". Variety. Retrieved March 30, 2020.
↑  Bean, Travis (April 24, 2020). "'Spider-Man 3' And 'Spider-Man: Into The Spider-Verse 2' Get New Release Dates". Forbes. Retrieved April 24, 2020.
↑  Uncharted Movie Release Date Pushed Up to July 2021 - IGN (באנגלית), נבדק ב-2021-05-10
↑  Monster Hunter Movie Moves Up Release Date
↑  D'Alessandro, Anthony (March 4, 2021). "Kevin Hart Sony Drama 'Fatherhood' Heading To Netflix For Summer Release". Deadline Hollywood. Retrieved March 4, 2021.
רוברט גיום

| --- | --- |

רוברט גיום בשנת 1980
 לידה:  30 בנובמבר 1927 סנט לואיס, מיזורי, ארצות הברית 
 פטירה:  24 באוקטובר 2017 (בגיל 89) לוס אנג'לס, קליפורניה, ארצות הברית 
 מקום קבורה:  בית הקברות אינגלווד פארק 
 שם במה:  Guillaume 
 שם לידה:  Robert Peter Williams 
 מדינה:  ארצות הברית 
 תקופת הפעילות:  1959–2017 (כ־58 שנים)
 מקום לימודים:  אוניברסיטת וושינגטון בסנט לואיס  תיכון סאמנר  אוניברסיטת סנט לואיס  Karamu House 
 מספר צאצאים:  5 
 פרסים והוקרה:  פרס גראמי לאלבום ספוקן וורד לילדים (1995)  פרס אמי לשחקן הטוב ביותר בסדרה קומית (1985)  פרס אמי לשחקן המשנה הטוב ביותר בסדרה קומית (1979)  כוכב בשדרת הכוכבים בהוליווד 
 http://robertguillaume.com
 פרופיל ב-IMDb
 
רוברט גיום (באנגלית: Robert Guillaume; ‏30 בנובמבר 1927 – 24 באוקטובר 2017) היה זמר, שחקן טלוויזיה, קולנוע ותיאטרון אמריקאי, זוכה שני פרסי אמי, עם קריירה שהשתרעה על פני יותר מחמישה עשורים. נודע בעיקר בזכות גילום דמותו של בנסון דובואה בסדרת הטלוויזיה "בועות" ובסדרת הספין אוף שלה "בנסון".
ביוגרפיה > השנים הראשונות

גיום נולד בשם רוברט פיטר ויליאמס בסנט לואיס, מיזורי. הוא למד באוניברסיטת סנט לואיס ובאוניברסיטת וושינגטון בסנט לואיס ושירת בצבא ארצות הברית, בטרם פנה לקריירת משחק.
ביוגרפיה > קריירה

לאחר סיום לימודיו האקדמיים, גיום הצטרף לקבוצת שחקני תיאטרון בקליבלנד והופיע עמם במספר מחזות זמר קומיים ואופרות. ב-1961 ערך את הופעת הבכורה שלו על במות ברודוויי, בהצגה "קוואמינה", ולאחר מכן המשיך להופיע במחזות רבים, חלקם מחזות זמר, לרבות בהפקה של "פנטום האופרה" בלוס אנג'לס ובמחזמר "ברנשים וחתיכות", בתפקיד שזיכה אותו במועמדות לפרס טוני. הוא התארח כזמר סולו בתוכנית האירוח הפופולרית "The Tonight Show", והוציא אלבום בשם "Just Arrived" כחלק משלישיית פולק בשם "The Pilgrims" ("הצליינים").
הקריירה הטלוויזיונית של גיום החלה באמצע שנות השבעים, בהופעות אורח בסדרות המצליחות "הכל נשאר במשפחה" ו"משפחת ג'פרסון". ב-1977 קיבל לראשונה תפקיד קבוע, בסדרה "בועות" של רשת ABC. גיום גילם את דמותו של בנסון דובואה, שעבד כמשרת בביתה של משפחת טייט, וב-1979 זכה בפרס אמי בקטגוריית שחקן המשנה הטוב ביותר בסדרה קומית. דמותו של בנסון זכתה לאהדה רבה, שהובילה את רשת ABC להעניק לה סדרת ספין אוף משלה, שבה בנסון עזב את בית משפחת טייט ונשכר על ידי המושל יוג'ין גטלינג, אלמן מפוזר, לנהל את משק הבית. הסדרה "בנסון" זכתה להצלחה ושודרה במשך שבע עונות, בשנים 1986–1979, במהלכן הייתה מועמדת ל-17 פרסי אמי וזכתה בשניים, אחד מהם הוענק לגיום ב-1985, בקטגוריית השחקן הראשי הטוב ביותר בסדרה קומית. בכך היה לשחקן האפרו-אמריקאי הראשון והיחיד עד היום (2012) שזכה בפרס אמי בקטגוריה זו.
ב-1989 גילם את דמותו של יועץ הנישואים אדוארד סוייר בסדרה שנקראה על שמו, "המופע של רוברט גיום", ושודרה אף היא ברשת ABC. הסדרה לא האריכה ימים וירדה מהמרקע לאחר עונה אחת בלבד. בשנים 1992–1991 גילם את דמותו של הבלש בוב באלארד בסדרה "תחנת פסיפיק". תפקידו הקבוע האחרון בסדרה היה בשנים 2000–1998, ב"Sports Night" של אהרן סורקין.
לאורך השנים הופיע גיום גם במספר סרטי קולנוע, דוגמת "איש המטאור" (1993), "המרגל מת מצחוק" (1996) ו-"סיפורי דגים" (2003, וכן דיבב את דמותו של רפיקי בסרט "מלך האריות" (1994) ובסרטי ההמשך שלו. ב-2004 נתן את קולו לדמותו של אלי ואנס במשחק הווידאו "Half-Life 2", ובמשחקי ההמשך של הסדרה שיצאו לאחר מכן.
ביוגרפיה > חייו האישיים

גיום היה נשוי למרלן ויליאמס משנת 1955 ועד לגירושיהם בשנת 1984. נולדו להם שני בנים: האחד נפטר מאיידס ב-1990, והשני, קווין גיום, הוא שחקן ומלחין, שהתארח במספר פרקים בסדרה "בנסון" והלחין את המוזיקה למספר פרקים בסדרה "המופע של רוברט גיום".
ב-1984 נשא גיום לאישה את דונה בראון גיום, לה הוא נותר נשוי עד יום מותו. לשניים נולדה ב-1990 בת בשם רייצ'ל.
ב-14 בינואר 1999, בעת ששהה בצילומי הסדרה "Sports Night" בכיכובו, קיבל שבץ מוחי, ממנו החלים לאחר מספר שבועות.
נפטר ב-24 באוקטובר 2017, בגיל 89 בביתו שבלוס-אנג'לס, כתוצאה מסרטן הערמונית.
פילמוגרפיה נבחרת > טלוויזיה

בועות (1977-1979)
בנסון (1979-1986)
המופע של רוברט גיום (1989)
תחנת פסיפיק (1991–1992)
ילדי החול (1995)
טימון ופומבה (1995-1999, דיבוב)
ספורט באוויר ‏(1998-2000)
פילמוגרפיה נבחרת > טלוויזיה > תפקידי אורח בולטים

הכל נשאר במשפחה (פרק אחד, 1975)
משפחת ג'פרסון (פרק אחד, 1975)
ספינת האהבה (שלושה פרקים, 1980-1981)
פרקליטי אל איי (פרק אחד, 1992)
הצלצול הגואל: שנות הקולג' (פרק אחד, 1993)
הנסיך המדליק מבל אייר (פרק אחד, 1994)
CSI (פרק אחד, 2008)
פילמוגרפיה נבחרת > קולנוע

Super Fly T.N.T ‏(1973)
אני, אשתי ובעלה (1980)
רימון חי (1987)
בשליחות החוק (1990)
איש המטאור (1993)
מלך האריות (1994, דיבוב)
סוכן אישי (1996)
המרגל מת מצחוק (1996)
מלך האריות 2: מלכות סימבה (1998, דיבוב)
סיפורי דגים (2003)
מלך האריות 3: האקונה מאטאטה (2004, דיבוב)
כיכר קולומבוס (2012)
הערות שוליים

1 2  איתמר זהר, רוברט גיום, כוכב הסדרות "בועות" ו"בנסון", מת בגיל 89, באתר הארץ, 25 באוקטובר 2017
↑  אורי קליין, היה או לא היה, באתר הארץ, 7 במרץ 2004
↑  הגילגול השני של הבעל - "אני, אשתי ובעלה" (בן-יהודה, תל אביב, ארצות הברית), "העולם הזה", גיליון 2268 מ-18 בפברואר 1981, עמוד 45
| פרס אמי לבידור בפריים טיים לשחקן ראשי בסדרת קומדיה |
| --- | --- | --- |
| 1952–1975 | אלן יאנג (1950) ‏•‏‏ סיד סיזר (1951) ‏•‏‏ ג'ימי דוראנט (1952) ‏•‏‏ דונלד או'קונור (1953) ‏•‏‏ דני תומאס (1954) ‏•‏‏ פיל סילברס (1955) ‏•‏‏ סיד סיזר (1956) ‏•‏‏ ג'ק בני (1957) ‏•‏‏ ג'ק בני (1959) ‏•‏‏ דיק ואן דייק (1964) ‏•‏‏ דיק ואן דייק (1965) ‏•‏‏ דיק ואן דייק (1966) ‏•‏‏ דון אדמס (1967) ‏•‏‏ דון אדמס (1968) ‏•‏‏ דון אדמס (1969) ‏•‏‏ ויליאם וינדום (1970) ‏•‏‏ ג'ק קלוגמן (1971) ‏•‏‏ קרול או'קונור (1972) ‏•‏‏ ג'ק קלוגמן (1973) ‏•‏‏ אלן אלדה (1974) ‏•‏‏ טוני רנדל (1975) |  |
| 1976–2000 | ג'ק אלברטסון (1976) ‏•‏‏ קרול או'קונור (1977) ‏•‏‏ קרול או'קונור (1978) ‏•‏‏ קרול או'קונור (1979) ‏•‏‏ ריצ'רד מאליגן (1980) ‏•‏‏ ג'אד הירש (1981) ‏•‏‏ אלן אלדה (1982) ‏•‏‏ ג'אד הירש (1983) ‏•‏‏ ג'ון ריטר (1984) ‏•‏‏ רוברט גיום (1985) ‏•‏‏ מייקל ג'יי פוקס (1986) ‏•‏‏ מייקל ג'יי פוקס (1987) ‏•‏‏ מייקל ג'יי פוקס (1988) ‏•‏‏ ריצ'רד מאליגן (1989) ‏•‏‏ טד דנסון (1990) ‏•‏‏ ברט ריינולדס (1991) ‏•‏‏ קרייג טי. נלסון (1992) ‏•‏‏ טד דנסון (1993) ‏•‏‏ קלסי גראמר (1994) ‏•‏‏ קלסי גראמר (1995) ‏•‏‏ ג'ון לית'גו (1996) ‏•‏‏ ג'ון לית'גו (1997) ‏•‏‏ קלסי גראמר (1998) ‏•‏‏ ג'ון לית'גו (1999) ‏•‏‏ מייקל ג'יי פוקס (2000) |  |
| 2001–הווה | אריק מקורמק (2001) ‏•‏‏ ריי רומנו (2002) ‏•‏‏ טוני שלהוב (2003) ‏•‏‏ קלסי גראמר (2004) ‏•‏‏ טוני שלהוב (2005) ‏•‏‏ טוני שלהוב (2006) ‏•‏‏ ריקי ג'רווייס (2007) ‏•‏‏ אלק בולדווין (2008) ‏•‏‏ אלק בולדווין (2009) ‏•‏‏ ג'ים פרסונס (2010) ‏•‏‏ ג'ים פרסונס (2011) ‏•‏‏ ג'ון קראייר (2012) ‏•‏‏ ג'ים פרסונס (2013) ‏•‏‏ ג'ים פרסונס (2014) ‏•‏‏ ג'פרי טמבור (2015) ‏•‏‏ ג'פרי טמבור (2016) ‏•‏‏ דונלד גלובר (2017) ‏•‏‏ ביל היידר (2018) ‏•‏‏ ביל היידר (2019) ‏•‏‏ יוג'ין לוי (2020) ‏•‏‏ ג'ייסון סודייקיס (2021) ‏•‏‏ ג'ייסון סודייקיס (2022) ‏•‏‏ ג'רמי אלן וייט (2023) ‏•‏‏ ג'רמי אלן וייט (2024) |  |
| --- | --- |
בקרת זהויות :  NLI: 987007425164905171  PLWABN: 9812426154505606  BIBSYS: 14016353  BnF: cb13894805q (data)  GND: 124220134  ISNI: 0000 0001 1468 1570  LCCN: n88068075  MusicBrainz: 768b254e-e829-4ed2-a625-c12d8f8cdf50  NLK: KAC2020P0949  SNAC: w6wv1nmt  SUDOC: 266453074  VIAF: 14958369   WorldCat (עם VIAF): 14958369
נכה, לא חצי בן אדם

| --- | --- |

 התאגדות:  עמותה
 מדינה:  ישראל 
 מטה הארגון:  יבנה 
 תקופת הפעילות:  2016–הווה (כ־9 שנים) 
 lohetzi.ussl.co.il
 
נכה, לא חצי בן אדם היא עמותה ישראלית הפועלת למען זכויות אנשים עם מוגבלות במדינת ישראל. מטרותיה העיקריות הן העלאת קצבת הנכות הכללית והשוואתה לשכר המינימום, קידום נושא הנגישות, הזכות לדיור, סיעוד, טיפול רפואי ראוי ושילוב אנשים עם מוגבלות בחברה ובתעסוקה.
היסטוריה

העמותה החלה את פעילותה בקמפיין ארצי שנקרא "נכה, לא חצי בן אדם" שהחל בחודש ינואר 2015, כמחאה על שחיקת קצבת הנכות בישראל במשך למעלה מ-15 שנים. באפריל 2016 נוסדה העמותה באופן רשמי. העמותה חברה בפורומים חברתיים שונים כגון הפורום למאבק בעוני, הפורום לקידום בריאות לאנשים עם מוגבלויות, הוועדה הארצית לקידום זכויות אנשים עם מוגבלות בלשכת עורכי הדין, מינהל המוגבלויות במשרד הרווחה והביטחון החברתי, הוועדה הציבורית לבחינת כללי הזכאות לדיור הציבורי במשרד הבינוי והשיכון, ועוד.
מייסד העמותה ויושב הראש שלה הוא אלכס פרידמן, המרותק לכיסא גלגלים ומשותק בעקבות ניוון שרירים (SMA). מנכ"ל העמותה הוא חנן טל פעיל חברתי ללא מוגבלות. כיום ביחד עמם מנהלים את העמותה מרט גרטצמן, כלנית צור, ואישים נוספים אשר פועלים יחדיו בהתנדבות מלאה.
היסטוריה > פעילות העמותה

פעילות מקוונת ברשתות החברתיות (נכון לתחילת 2023, לדף הפייסבוק של העמותה כ-75 אלף עוקבים)
קיום מופעים וכנסים בהשתתפות מובילי דעת קהל
קיום הרצאות במוסדות חינוך
פעולות מול ועדות הכנסת וחקיקה בכנסת ישראל
בחינת הזכויות הסוציאליות של עובדים זרים על פי החוק
ייעוץ וסיוע פרטני לאנשים עם מוגבלות
הגשת תביעות ייצוגיות נגד עסקים בטענה שלא הנגישו את אתרי האינטרנט שלהם. אחת התביעות נדחתה בגלל שהוגשה נגד עסק קטן שהיה פטור מדרישות הנגישות, וללא אזהרה מוקדמת הנדרשת בדין.
העמותה זוקפת לזכותה בין היתר הישגים בהשפעה ניכרת מצדה (לצד גורמים נוספים) על הנושאים הבאים:
תוספת 300 מיליון שקלים לתקציב הנכים במסגרת חוק ההסדרים 2017
העברת חוק הנכים בהיקף 4.341 מיליארד שקלים להעלאת קצבת הנכות בשנת 2018
מענק בסך 500 שקלים בעת התפרצות נגיף הקורונה בישראל
העלאת הדיסריגרד של חוק לרון מ-1,900 ש"ח ל-5,963 ש"ח (נכון ל-2023)
הרחבת חוק הנכים בכ-900 מיליון שקלים בדגש על רפורמה לילדים הנכים
הצמדת קצבאות הנכות לשכר הממוצע במשק
הערות שוליים

↑  נכה לא חצי בן אדם (ע"ר) | גיידסטאר - אתר התאגידים של ישראל | משרד המשפטים, באתר www.guidestar.org.il
↑  מור לוי, ‏הנכים בקמפיין חדש: "לבחור בין אוכל לתרופות? חייבים להעלות את הקצבה", באתר ‏מאקו‏, 21 ביוני 2016
↑  Facebook, www.facebook.com
↑  הסכם פשרה 59689-06-21 יפה נוף פלדהיים
↑  ת"צ 38334-07-21 עמותת נכה לא חצי בן אדם נגד ביר פוינט ישראל בע"מ, החלטה מיום 5 במרץ 2025
↑  מחאת הנכים סוחפת את הרשת, באתר חדשות 20, ‏2016-08-22(הקישור אינו פעיל)
↑  תקציב המדינה הצעה לשנות הכספים 2017 ו-2018. עמ' 161.
↑  שחר אילן, חוק קצבאות הנכים אושר בקריאה שניה ושלישית; הקצבאות יגדלו ל-3,700 שקל, באתר כלכליסט, 13 בפברואר 2018
↑   חגי עמית, כתב סטטוס בפייסבוק - וקיבל פנייה מלשכת רה"מ וצ'ק מנתניהו, באתר TheMarker‏, 4 באפריל 2020
↑  הכנסת אישרה: הדיסריגארד החדש 5,300 שקל, באתר שווים, ‏2020-07-28
↑  הדס יום טוב, ‏"תיקון עוול היסטורי": קצבת הנכות שהוגדלה בעקבות הצמדה לשכר הממוצע תועבר לחשבונות הזכאים, באתר דבר העובדים בארץ ישראל, 26 בינואר 2023
↑  הדר גיל-עד, תקציבים בסך כ-900 מיליון שקל: הסכמות עקרוניות לסיום מחאת הנכים, באתר ynet, 11 באוקטובר 2021
↑  בר חיים, החל מיום ראשון: קצבאות הנכות יוגדלו אצל כחצי מיליון הזכאים, באתר עכשיו 14, ‏2023-01-24
למצוא אותך

| --- | --- |

 שחקנים ראשיים:  רוז ריד ג'דדיה גודאייקר קתרין מקנמרה פטריק ברגין ונסה רדגרייב
 מוזיקה:  טים ויליאמס 
 מדינה:  ארצות הברית 
 חברה מפיצה:  רודסייד אטרקשנז 
 הקרנת בכורה:  2020 
 משך הקרנה:  119 דק' 
 שפת הסרט:  אנגלית 
 סוגה:  סרט קומדיה, סרט התבגרות, סרט דרמה, סרט מבוסס יצירה ספרותית 
 דף הסרט ב־IMDb
 
למצוא אותך (באנגלית: Finding You) היא קומדיה רומנטית אמריקאית משנת 2021 שכתב וביים בריאן באו, המבוססת על רומן משנת 2011 , There You'll Find Me מאת ג'ני ב. ג'ונס. בסרט מככבים רוז ריד, ג'דדיה גודאייקר וקתרין מקנמרה. הוא הוקרן לראשונה בקולנוע בארצות הברית ב-14 במאי 2021.
עלילה

לאחר אודישן בבית ספר יוקרתי למוזיקה בניו יורק, פינלי סינקלייר הולכת בדרכו של אחיה המנוח אלכס ונרשמת לתוכנית חילופי סטודנטים שלקח פעם, ונוסעת לכפר חוף באירלנד כדי להתחיל סמסטר בחו"ל. שם היא פוגשת את כוכב הקולנוע, בקט ראש, שמצלם את הפרק האחרון של זיכיון הפנטזיה וההרפתקאות שלו מימי הביניים. הם מתחילים ברומן, אבל כשהאנשים המקיפים את בקט מאיימים למחוץ את חלומותיהם, פינלי חייבת להחליט במה היא תסתכן בשביל אהבה.